Bernhard Olsen var uddannet tegner og [[xylograf]] og i en årrække medarbejder ved ''[[Illustreret Tidende]]''. Han deltog i deltog i [[2. slesvigske krig|krigen]] [[1864]] som [[løjtnant]], og [[1868]]-[[1885|85]] var han kunstnerisk direktør for [[Tivoli]]. Ved en kunstindustriel udstilling i København [[1879]] tilbød han skabe en afdeling for landbokulturen og skabte derved grundstammen for sit museum, Dansk Folkemuseum, der fik til huse på [[Vesterbrogade (København)|Vesterbrogade]] i [[Panoptikonbygningen]], der blev navngivet efter det [[panoptikon]], som han oprettede her i samarbejde med arkitekter og kunstnere. Ved at arrangere de museale tableauer i interiører skabte han en ny museal udstillingsform på dansk grund. Museets pladsforhold blev dog efterhånden utilstrækkelige, og i [[1930'erne]] blev det overflyttet til [[Nationalmuseet]]. Samtidig var det i [[1900]] lykkedes Olsen at erhverve arealer til sit parallelle initiativ for almuekulturen, Frilandsmuseet ved [[Kongens Lyngby]], hvor de første bygninger kunne rejses i [[1901]].
Litteratur Kunst Historie Erhvervsliv Kommunikation Organisationer